Sr. Marià Ripoll

C. Garriga, 12, 2n

08623 Badalona

Benvolgut amic,

Durant els darrers anys, aquest Institut ha col·laborat amb vosaltres en l’organització de cursos per a professorat. Ara, però, us he de comunicar que durant aquest curs la nostra situació econòmica ha canviat.

Els pocs recursos que el Departament d’Ensenyament dedica a la formació de professorat ens obliguen a concentrar els esforços en les activitats que organitzem i gestionem directament nosaltres. Aquest fet implica que aquest any no podrem atendre el pagament de les activitats que organitzeu vosaltres.

A més a més, us recordo que les publicacions que em demanàveu les podeu recollir a partir de la setmana vinent, si passeu per les nostres oficines.

Espero que això no representi cap problema en la bona relació que hem mantingut fins ara i que la col·laboració en altres temes continuï.

Ben cordialment,

[*Espai per a la signatura*]

Pere Castro i Moll

Director de l’Institut

Barcelona, 13 de gener de 2018